Մինչ ոմանք քարոզչական մեծ նուիրատուութիւններ կ՛ընեն՝ շփուելու քաղաքական գործիչներու եւ յայտնի մարդոց հետ, որոնք կը մասնակցին նման դրամահաւաքի ձեռնարկներու, ուրիշներ անձնական կամ գործարար շահեր կ՛ակնկալեն թեկնածուէն, որ կրնայ ընտրապայքարէն ետք դառնալ Միացեալ Նահանգներու նախագահ: Այս նուիրատուութիւնները կատարելապէս օրինական են, քանի որ թեկնածուն կը բացայայտէ նուիրատուին անունը եւ կը ներկայացնէ ստացական: Շատ երկիրներու մէջ քաղաքական թեկնածուներուն գումար տալը կը կոչուի կաշառակերութիւն: